ગત તા.ર૬ જુલાઇએ રાજ્ય સરકારે રાકેશ પરીખ, વિશાલ દેસાઇનાં નામ જાહેર કર્યાં બાદ તમામ ૧પ સભ્યનાં નામ જાહેર થઇ ચુક્યાં છે. શનિવારે બપોરે ત્રણ વાગ્યે દાણાપીઠ મ્યુનિ. મુખ્યાલયની સ્ટેન્ડિંગ કમિટી રૂમમાં મેયર ગૌતમ શાહની અધ્યક્ષતામાં સ્કૂલ બોર્ડના ચેરમેનની વરણી કરવા માટેની ખાસ બોર્ડ બેઠક યોજાશે. જેમાં સ્કૂલ બોર્ડના ચેરમેનની બહુમતીથી વરણી કરાશે. નવા ચેરમેન પદે સ્ટેડિયમના પૂર્વ કોર્પોરેટર રાકેશ પરીખનો ઘોડો હાલમાં આગળ છે. જો કે પંકજસિંહ ચૌહાણ પણ રેસમાં છે.